Unge Viljer

For å lese om den norske spillefilmen fra 1943, se Unge viljerUnge Viljer var Norges Kommunistiske Ungdomsforbunds blad de første årene etter den andre verdenskrig. I perioden fram til den kalde krigen startet nøt både partiet NKP og dets ungdomsorganisasjon NKU stor popularitet, og ungdomsbladet nådde høye opplagstall.

Det første nummeret av Unge Viljer ble lansert i desember 1945, med undertittelen «Avisa for all aktiv ungdom». «Navnet har vi valt ikke minst med henblikk på den situasjonen vi har i dag hvor vi står overfor gjenreisinga på alle felter», oppsummerte redaksjonen i første nummer.Side 3. Unge Viljer desember 1945 Målet var da å gi ut bladet to ganger i måneden, og spre det i abonnement og ved salg gjennom frivillige kommisjonærer. Bladet kostet 40 øre, og kommisjonærene fikk 20 prosent - 8 øre - for hvert solgte nummer.Side 5. Unge Viljer desember 1945 

I praksis ble arbeidet med å spre bladet organisert gjennom NKU-laga. Ved inngangen til 1946 hadde organisasjonen 15 000 medlemmer, spredt på 230 lag.Side 10. Unge Viljer nr. 2. januar 1946 Det var kappestrid mellom laga om å spre flest blader.Side 15. Unge Viljer 17. mainummer 1946 Redaksjonen lovet potensielle annonsører at bladet nådde ut til «50 000 ungdommer over hele landet»,Side 19. Unge Viljer 17. mainummer 1946 men annonsene uteble og bladet måtte klare seg uten annonseinntekter.

Bladet ble hovedsakelig spredt i løssalg. I nummer 1 1947 blir det opplyst at bare 13 prosent av NKUs da 16 000 medlemmer abonnerte på bladet,Side 5. Unge viljer nr 1-2 1947. mens julenummeret var sendt ut i ca. 35 000 eksemplarer - «rekord hittil».Side 15. Unge viljer nr 1-2 1947. 

Men allerede første driftsåret måtte man lempe på ambisjonene. «På grunn av trykkerivansker er det ikke mulig for avisa å komme ut hver 14. dag», meldte man sommeren 1946.Side 15. Unge Viljer nr. 7 1946 Problemet med å få ut nok nummer «løste» man ved å utgi dobbeltnummer. Året etter reduserte man til månedlige utgivelser.

I de første nummere av bladet var det kun oppgitt at utgiver var «Norges Kommunistiske Ungdomsforbund. Roald Halvorsen, formann». Arne Pettersen, Ragnhild Løken og Odin Nygård sto oppført som «sekretærer». Fra nummer 3 1946 sto August Rathke som redaktør, og fra nr. 10-11 1946 tok Reidar Larsen over.

I februar 1948 ble bladet avløst av avisen Avant-Garden'', som nå ble NKUs nye, sentrale organ.

Referanser

 Norges Kommunistiske Parti
Kategori:Sosialisme
Kategori:Kommunisme
Kategori:Nedlagte norske tidsskrifter
Kategori:Publikasjoner etablert i 1945
Kategori:Publikasjoner nedlagt i 1948